Ελληνικές βουλευτικές εκλογές 1850

Οι ελληνικές βουλευτικές εκλογές του 1850 διενεργήθηκαν από την Κυβέρνηση Αντωνίου Κριεζή στις 20 Οκτωβρίου 1850. Ο Κριεζής ήταν ο νικητής των εκλογών, με σημαντική πλειοψηφία και σαν αποτέλεσμα παρέμεινε στην κυβέρνηση μέχρι το 1853.

Υπόβαθρο
Οι προηγούμενες εκλογές έγιναν το 1847 και τις είχε κερδίσει ο Ιωάννης Κωλέττης, ο οποίος πέθανε δυο μήνες μετά από τις εκλογές. Από τότε μέχρι τις εκλογές του 1850, την Ελλάδα διοίκησαν η Κυβέρνηση Κίτσου Τζαβέλλα 1847, η Κυβέρνηση Γεωργίου Κουντουριώτη 1848 και η Κυβέρνηση Κωνσταντίνου Κανάρη 1848 μέχρι που ανέλαβε η Κυβέρνηση Κριεζή το 1849. Ο ναύαρχος Αντώνιος Κριεζής γεννημένος στην Τροιζηνία, με καταγωγή από την Ύδρα, ήταν σημαντικός αγωνιστής της επανάστασης του 1821, είχε πάρει μέρος σε ναυμαχίες, και είχε τη σημαντική θέση στον ελληνικό στόλο. Ο Κριεζής και η κυβέρνησή του χαρακτηρίζονται ως φιλοβασιλικοί. Αναφέρεται μάλιστα ότι ο Βασιλιάς έπαιρνε μέρος σε συσκέψεις της κυβέρνησης. Στους μήνες που προηγήθηκαν των εκλογών, η κυβέρνηση Κριεζή είχε αντιμετωπίσει τα «Παρκερικά» και την υπόθεση Πατσίφικο σημαντικά διπλωματικά επεισόδια. Σημαντικοί ηγέτες της αντιπολίτευσης είχαν λάβει θέσεις πρεσβευτών που τους είχε προσφέρει ο βασιλιάς Όθων (Ανδρέας Μεταξάς στην Κωνσταντινούπολη, Σπυρίδων Τρικούπης στο Λονδίνο και Αλέξανδρος Μαυροκορδάτος στο Παρίσι) και έτσι δεν υπήρχε ισχυρή διοίκηση στην αντιπολίτευση.

Προκήρυξη εκλογών
Τον Αύγουστο 1850 ο Όθων φεύγει για ταξίδι στη Γερμανία και έτσι στις 9 Σεπτεμβρίου διαλύεται η Βουλή και προκηρύσσονται εκλογές με διατάγματα που φέρουν την υπογραφή της βασίλισσας Αμαλίας η οποία τον αναπλήρωνε ασκώντας χρέη Αντιβασιλέα.

Οι εκλογές
Οι εκλογές έλαβαν χώρα στις 20 Οκτωβρίου 1850. Οι βουλευτές που υποστήριζαν το ναύαρχο Κριεζή έλαβαν 100 από τις 131 θέσεις στο κοινοβούλιο.

Αποτελέσματα

Βουλευτές
Οι βουλευτές που εκλέχθηκαν ήταν οι:

Δ. Ορεινός, Αιγιαλείας
Λεωνίδας Χρυσανθακόπουλος, Αιγιαλείας
Δημήτριος Γιαννούλης, Άνδρου
Λεωνίδας Εμπειρίκος, Άνδρου
Δημήτριος Τσόκρης ή Δημήτριος Σκόκρης, Άργους
Ανδρέας Σ. Δανόπουλος, Άργους
Γεώργιος Τσόκρης, Άργους
Ανδρέας Μεταξάς, Αττικής
Γεώργιος Σκούφος, Αττικής
Σταύρος Βλάχος, Αττικής
Δ. Καλλιφρονάς, Αττικής
Ανδρέας Ίσκος, Βάλτου
Δημήτριος Σκυλοδήμος, Βάλτου
Αντώνιος Γεωργαντάς, Λεβαδείας
Παναγιώτης Λαζαρής, Λεβαδείας
Θεόδωρος Γρίβας, Βονίτσης και Ξηρομέρου
Σταύρος Γρίβας, Βονίτσης και Ξηρομέρου
Κωνσταντίνος Γριβογεώργης, Βονίτσης και Ξηρομέρου
Δ. Πετροπουλάκης, Γυθείου
Πιέρος Τσανετάκης, Γυθείου
Βασίλειος Καλτσοδήμος ή Βασίλειος Σκαλτσοδήμος, Δωρίδος
Αναγνώστης Παπαθανασίου, Δωρίδος
Ελευθέριος Μ. Καλογεράς, Επιδαύρου Λιμηράς
Ιωάννης Ευγενίδης, Επιδαύρου Λιμηράς
Ανδρέας Πέπας, Ερμιονίδος
Σταμάτιος Μήτσας, Ερμιονίδος
Γεώργιος Κ. Βελής, Ευρυτανίας
Δημήτριος Ζώτος, Ευρυτανίας
Γεώργιος Γιολδάσης ή Γεώργιος Ι. Γιολδάσης, Ευρυτανίας
Μιχαήλ Γ. Σισίνης, Ηλείας
Λύσανδρος Βιλαέτης, Ηλείας
Σ. Χ. Στεφανόπουλος, Ηλείας
Ανδρέας Αυγερινός, Ηλείας
Σπύρος Μήλιος, Θηβών
Ι. Κλίμακας ή Κλήμακας, Θηβών
Γρηγόριος Ν. Κορφιωτάκης, Καλαμών
Γεώργιος Α. Περωτής, Καλαμών
Κωνσταντίνος Δαγρές ή Κωνσταντίνος Νταγρές, Καλαμών
Ιωάννης Βάχλας, Καρυστίας
Αναγνώστης Π. Ιωάννου, Καρυστίας
Βελ. Νικολαΐδης, Καρυστίας
Πέτρος Δεληγιάννης, Γόρτυνος
Δημήτριος Ν. Μπούκουρας, Γόρτυνος / Καρυταίνης
Λάμπρος Ροϊλός, Γόρτυνος / Καρυταίνης
Κωνσταντίνος Λαμπρινόπουλος, Γόρτυνος / Καρυταίνης
Νικόλαος Δελιγιάννης, Κορινθίας
Ευστάθιος Οικονομόπουλος, Κορινθίας
Γ. Πανοπριφτόπουλος, Κορινθίας
Γεώργιος Παπασπυρόπουλος 
Εμμανουήλ Καραμάνος, Κυνουρίας
Νικόλαος Ματθαίου, Κυνουρίας
Αναγνώστης Κοντάκης, Κυνουρίας
Σ. Κοπανίτσας, Λακεδαίμονος
Αναγνώστης Κορφιωτάκης, Λακεδαίμονος
Παρασκευάς Ματάλας, Λακεδαίμονος
Εμμανουήλ Μελετόπουλος, Λακεδαίμονος
Σταύρος Μαυροδήμος, Λοκρίδος
Ηλίας Δωϊλάς, Μαντινείας

Θεόδωρος Μ. Πετρινός, Μαντινείας
Κωνσταντίνος Μανέτας, Μαντινείας
Παναγιώτης Βάρβογλης, Μαντινείας
Δημήτριος Γ. Φιλάρετος, Μεγαρίδος
Αναγνώστης Δεδόπουλος, Μεγαρίδος
Νικόλαος Μπούτουνας, Μεγαλοπόλεως
Δ. Σακελλαριάδης, Μεγαλοπόλεως
Γεώργιος Γουλιμής, Μεσολογγίου
Αλέξανδρος Κουμουνδουράκης, Μεσσήνης
Χρήστος Οικονομίδης, Μεσσήνης
Κωνσταντίνος Λιμπερόπουλος, Μεσσήνης
Κωνσταντίνος Προβελέγγιος, Μήλου
Εμμανουήλ Μοδινός, Μήλου
Δημήτριος Δημητρακόπουλος, Νάξου
Γεώργιος Κάνδιας, Νάξου
Φραγκίσκος Κ. Μαύρος, Νάξου
Ιωάννης Φαρμάκης, Ναυπακτίας
Α. Παπαδημητριάδης, Ναυπακτίας
Νικόλαος Σισμάνης, Ναυπακτίας [εξελέγη πληρεξούσιος και στην Εθνοσυνέλευση του 1862-δολοφονήθηκε στις 16 Σεπτεμβρίου 1863.]
Κωνσταντίνος Αξελός, Ναυπλίας
Χρήστος Στ. Αντωνόπουλος, Ναυπλίας
Νικόλαος Πιεράκος, Οιτύλου
Γρηγόριος Πατριαρχέας, Οιτύλου
Δημήτριος Πικουλάκης, Οιτύλου
Χαράλαμπος Χριστόπουλος, Ολυμπίας
Ζ. Α. Ζαρειφόπουλος, Ολυμπίας
Νικόλαος Μοσχούλας, Ολυμπίας
Γεώργιος Α. Ράλλης, Πανεπιστημίου
Νάκος Πανουργάς ή Πανουργιάς, Παρνασσίδος
Παπά Κώνστας Τσαμάλας, Παρνασσίδος
Περικλής Καλαμογδάρτης, Πατρών - Γαλλικό κόμμα
Δημήτριος Κουμανιώτης, Πατρών - Γαλλικό κόμμα
Σιδέρης Πράτσικας, Πατρών - Γαλλικό κόμμα
Παν. Πατρινός, Πατρών - Γαλλικό κόμμα
Ανάργυρος Ανδρέου Χ. Αναργύρου, Πετσών
Νικόλαος Αναγνώστη Χ. Αναργύρου, Πετσών
Αναγνώστης Τατόπουλος, Πυλίας
Κώνστας Θ. Δαρειώτης, Πυλίας
Δημήτριος Χρηστίδης, Σύρου
Ανδρέας Μάμουκας, Σύρου
Ζανής Μαραγκός 
Μιχαήλ Σολομός 
Ευστράτιος Παρίσης ή Παρίσσης, Τήνου
Ιωάννης Σαγρέδος ή Ιωάννης Σαγρίδος, Τήνου
Δημήτριος Δρόσος, Τήνου
Δημήτριος Πολυχρονόπουλος, Τριφυλλίας
Κυριάκος Πονηρόπουλος, Τριφυλλίας
Αναγνώστης Παπατσώρης, Τριφυλλίας
Γεώργιος Ιω. Στάϊκος, Τριχωνίας
Αθανάσιος Καστανάς, Τριχωνίας. Πέθανε κατά την πρώτη σύνοδο (1853.
).
Ιωάννης Δαμιανός, Ύδρας
Λάζαρος Α. Γιουρδής, Ύδρας
Ιωάννης Γ. Κριεζής, Ύδρας
Δημήτριος Μητσάκης, Χαλκιδέων
Γεώργιος Αποστολίδης, Χαλκιδέων
Χρήστος Κικίδης, Χαλκιδέων

Μετά τις εκλογές
Η κυβέρνηση Κριεζή παρέμεινε στη θέση της μετά τις εκλογές και συνέχισε τη διακυβέρνηση της χώρας. Επόμενες εκλογές διενεργήθηκαν τρία χρόνια αργότερα, τον Οκτώβριο του 1853 και πάλι από την Κυβέρνηση Κριεζή, ενώ υπήρχε ένταση στις ελληνοτουρκικές σχέσεις.

Βιβλιογραφία
Nohlen, D & Stöver, P (2010) Elections in Europe: A data handbook, ISBN 978-3-8329-5609-7

Αναφορές

Ελληνικές βουλευτικές εκλογές